*Par atklāta konkursa*

*“Tramvaja sliežu ceļu pārbūve Slokas ielā”*

*(ID Nr.RS/2021/59) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums: Iepirkuma nolikuma punktā 19.1.1. ir noteikts, ka pretendentam ir jābūt pieredzei vismaz divu objektu izbūvē vai pārbūvē un šie objekti ir apdzīvotu vietu ielas, kurās veikta arī tramvaju sliežu ceļu izbūve, pārbūve vai atjaunošana un objekti ir pilnībā pabeigti un nodoti ekspluatācijā.*

*Lūdzam apstiprināt, ka pretendents var apliecināt pieredzi ar objektu, kurā tas ir veicis tramvaju sliežu ceļu izbūvi, pārbūvi vai atjaunošanu un objekts atrodas pilsētas ielā.*

*Sniedzot atbildi lūdzam ņemt vērā, ka arī nolikuma punktā 19.1.2. ir noteikts, ka pretendentam ir jābūt pieredzei vismaz divu objektu izbūvē vai pārbūvē un šie objekti ir apdzīvotu vietu ielas, kurās veikta arī vairāku apakšzemes inženierkomunikāciju (piemēram, ūdensvads, kanalizācija, gāzes vads, utt.) izbūvei vai pārbūvē un objekti ir pilnībā pabeigti un nodoti ekspluatācijā. Tātad pretendents savu pieredzi tieši pilsētas ielas būvdarbos pierāda, izpildot 19.1.2. punkta prasības.*

Atbilde: Paskaidrojam, ka par atbilstošu nolikuma 19.1.1.punktam tiks atzīta pretendenta pieredze arī tādos objektos, kur veikti tikai tramvaju sliežu ceļu izbūves, pārbūves vai atjaunošanas darbi objektos, kur tramvaja sliedes ir apdzīvotas vietas ielas infrastruktūras sastāvdaļa.

Iepirkumu komisijas priekšsēdētāja Karīna Meiberga